Mange spør oss om hvordan Covid-19 vil påvirke Torucon. Vi har i det lengste håpet på å kunne gjennomføre normalt, men etter anbefalinger fra FHI og en større risikovurdering, har arrangørgruppa vedtatt at det ikke vil være forsvarlig å avholde Torucon i august i år.

Torucon 2020: Celebration utsettes derfor til august 2021. Dato kommer.

Alle billetter (inkl. billettavgiften) refunderes innen onsdag 25. mars.

Alle som har meldt seg som frivillige vil motta mer informasjon på mail innen kort tid.

Vi vet at dette er tungt å høre for mange, og det er med tungt hjerte vi har tatt valget, men slik situasjonen er nå og ser ut til å forbli i god stund framover anser vi det som for risikabelt både helsemessig og økonomisk å arrangere Torucon i år.

Usikkerheten rundt tida framover vil også kunne føre til et svært stusselig 10-årsjubileum, og ikke det kvalitetsarrangementet vi ønsker at Torucon skal være. Da vil vi heller slå til med brask og bram til neste år!

En sammenfatning av punktene i risikovurderingen og utdypning av hvorfor vi velger å utsette til neste år kan leses HER.

Vi ber om forståelse, og håper dere alle holder dere trygge og friske. 🧡

Hva skjer framover?

Vi er nå på Discord! Join oss!

Følg med på Facebook for å se hva vi holder på med framover, og for å få siste nytt om Torucon 2020!

Lurer du på hva Torucon handler om? Sjekk ut denne Digest-videoen fra Torucon 2019: A World of Secrets av Katrix Media og Cosplay Studio og få et innblikk i den fantastiske festivalen vår!